**ZAJEDNICA SPORTSKIH UDRUGA GRADA PAZINA**

**TUGOMILA UJČIĆA PROFESORA 2**

**52000 PAZIN**

**OIB 32779792390**

**Matični broj 03093662**

**RNO broj 0091448**

**Račun HR8523400091110466242**

**Šifra djelatnosti 9319**

**Šifra županije 18**

**Šifra grada 321**

**Oznaka razdoblja 2019-12**

**Bilješke uz financijske izvještaje**

**za 2021. godinu**

Uz financijske izvještaje – Izvještaj o prihodima i rashodima i Bilancu, koji se predaje u zakonskom roku Financijskoj agenciji za 2021. godinu, neprofitna organizacija, sukladno *Zakonu o udrugama NN 74/14, 70/17, 98/19 Zakonu o financijskom poslovanju i računovodstvu neprofitnih organizacija NN 121/14, izmijenjenom Pravilniku o izvještavanju u neprofitnom računovodstvu i registru neprofitnih organizacija NN 31/15, 67/17, 115/18, 21/21 dopunjenom Pravilniku o neprofitnom računovodstvu i računskom planu NN 1/15, 25/17, 96/18, 103/18 te ostalim pripadajućim propisima* sastavlja i financijski izvještaj Bilješke uz financijska izvješća.

Bilješke su kombinacija opisnih i brojčanih podataka. Označavaju se rednim brojevima s pozivom na AOP oznaku izvještaja na koji se odnose – Godišnji financijski izvještaj o primicima i izdacima.

**Bilješke uz financijski izvještaj – Izvještaj o prihodima i rashodima za razdoblje od 01.01.2021. do 31.12.2021. godine**

**PRIHODI 2021. GODINE**

Bilješka redni broj 1. – AOP 001 – Ukupni prihodi za 2021. godinu iznose 1.345.651,00 kn u odnosu na 2020. godinu kada su iznosili 1.104.279,00 kn.

Bilješka redni broj 2. – AOP 002 – Prihodi od prodaje robe i pružanja usluga iznose 15.000,00 kn isto kao u 2020. godini. Odnose se na prihode od pružanja usluga iskazane AOP oznakom AOP 004.

Bilješka redni broj 3. – AOP 008 –Prihodi po posebnim propisima iznose ukupno za 2021. godinu 1.224.000,00 kn u odnosu na 2020. godinu kada su iznosili 922.200,00 kn. Sastoje se od prihoda od donacija iz proračuna pod AOP oznakom 010 koji se sastoje od prihoda od donacija iz proračuna jedinica lokalne i područne (regionalne) na temelju sklopljenog ugovora o korištenju sredstava za provedbu godišnjeg programa rada Zajednice sportskih udruga Grada Pazina za 2021. godinu sa Gradom Pazinom.

Bilješka redni broj 4. – AOP 011 – Prihodi od imovine iznose 328,00 kn u odnosu na 2020. godinu kada su iznosili 214,00 kn. Odnose se na prihode od kamata iskazane AOP oznakom 015.

Bilješka redni broj 5. – AOP 024 –Prihodi od donacija iznose ukupno za 2021. godinu 101.823,00 kn u odnosu na 2020. godinu kada su iznosili 163.115,00 kn. Sastoje se od prihoda od donacija iz državnog proračuna u iznosu od 76.823,00 kn, kojih u 2020. godini nije bilo, a prihodi od donacija iz proračuna jedinica lokalne i područne samouprave za EU projekte u 2021. godini nije bilo dok su u 2020. godini iznosili 79.000,00 kn, prihodi od inozemnih vlada i međunarodnih organizacija iznosili su u 2020. godini 73.068,00 dok ih u 2021. godini nije bilo, prihodi od trgovačkih društava i ostalih pravnih osoba iznosila su 25.000,00 kn u 2021. godini dok su u 2020. godini iznosili 5.492,00 kn i ostali prihodi od donacija za EU projekte u 2020. godini iznosili su 5.555,00 kn, dok u 2021. godini nije bilo prihoda.

Bilješka redni broj 6. – AOP 040 – Ostalih prihoda u 2021. godini nije bilo a u 2020. godini iznosili su 3.750,00 kn, a odnose se na prihode od naknade šteta osiguravajućeg društva za kombi vozila u vlasništvu Zajednice sportskih udruga Grada Pazina iskazano AOP oznakom 042.

Bilješka redni broj 7. – AOP 049 - prihodi od povezanih neprofitnih organizacija iznose 4.500 u 2021. godini, a u 2020. godinu nije ih bilo, to se odnosi na prihode od Saveza sportova Istarske županije.

Grafikon 1. Ukupni prihodi 2020. i 2021. godine

Grafikon 2. Analitika prihodi 2019. i 2020. godine

**RASHODI 2021. GODINE**

Bilješka redni broj 7. – AOP 054 – Ukupni rashodi u 2021. godini iznose 1.357.586,00 kn u odnosu na 2020. godinu kada su iznosili 1.099.069,00 kn.

Bilješka redni broj 8. – AOP 055 – Rashodi za radnike iznose ukupno 94.764,00 kn u 2021. godini u odnosu na 2020. godinu kada su iznosili 90.765,00 kn troškovi se odnose za plaću radnika na radnom mjestu Tajnika Zajednice sportskih udruga Grada Pazina, a troškovi se sastoje od 73.612,00 kn u 2021. godini u odnosu na 2020. godinu kada su iznosili 66.587,00 kn na AOP oznaci 056 odnosno 057 za plaću za redovan rad i 2.750,00 kn za 2021. godinu u odnosu na 2020. godinu kada su iznosili 6.025,00 kn na AOP 061 za ostale rashode za radnike. Nadalje, uključuju i troškove doprinosa na plaće iskazanih AOP oznakom 062 odnosno 065 a koji se odnose na doprinose za mirovinsko osiguranje koje plaća poslodavac u 2021. iznosili su 18.402,00 kn, a u 2020. iznosili su 18.153,00 kn.

Bilješka redni broj 9. – AOP 067 – Materijalni rashodi iznose u 2021. godini 433.050,00 kn u odnosu na 2020. godinu i iznos od 338.851,00 kn.

Bilješka redni broj 10. – AOP 068 – Naknade troškova radnicima iznose u 2021. godini 5.976,00 kn u odnosu na 2020. godinu kada su iznosili 6.874,00 kn te se odnose na naknade za prijevoz iskazane AOP oznakom 070.

Bilješka redni broj 11. – AOP 082 – Naknade ostalim osobama izvan radnog odnosa iznose u 2021. godini 33.000,00 kn, a u 2020. godini nije ih bilo, troškovi se odnose na naknade za obavljanje aktivnosti za provođenje projekta odobrenog od Ministarstva turizma i sporta.

Bilješka redni broj 12. – AOP 087 – Rashodi za usluge iznose 300.491,00 kn u odnosu na 2020. godinu kada su iznosili 216.632,00 kn te se sastoje od usluga telefona, pošte i prijevoza u iznosu od 4.523,00 kn, usluga tekućeg i investicijskog održavanja u iznosu od 28.497,00 kn, usluge promidžbe i informiranja 1.564,00 kn zakupnina i najamnina 144.879,00 kn, zdravstvenih usluga 48.288,00 kn, intelektualnih i ostalih usluga 4.722,00 kn, računalne usluge iznose 300,00 kn i ostale usluge 67.718,00 kn gdje se nalaze provedene manifestacije i projekti.

Bilješka redni broj 13. – AOP 097 – Rashodi za materijal i energiju iznose 60.622,00 kn u odnosu na 2020. godinu kada su iznosili 53.947,00 kn. Sastoje se od uredskog materijala 12.271,00 kn, materijala i sirovine 325,00 kn, energija 31.855,00 kn i sitan inventar i auto gume u iznosu od 16.171,00 kn.

Bilješka redni broj 14. – AOP 102 – Ostali nespomenuti materijalni rashodi iznose 32.961,00 kn u odnosu na 2020. godinu kada su iznosili 61.398,00 kn te se sastoje od premija osiguranja 22.487,00 kn, reprezentacije 4.538,00 kn, kotizacije 120,00 kn, te ostalih nespomenutih materijalnih rashoda u iznosu od 5.816,00 kn.

Bilješka redni broj 15. – AOP 108 – Rashodi amortizacije iznose 99.099,00 kn u odnosu na 2020. godinu kada su iznosili 83.286,00 kn, a razlika se odnosi na novo kombi vozilo.

Bilješka redni broj 16. – AOP 109 – Financijski rashodi iznose 1.831,00 kn u odnosu na 2020. godinu kada su iznosili 1.167,00 kn te se odnose na ostale financijske rashode odnosno bankarske usluge i usluge platnog prometa pod AOP 115 odnosno 116.

Bilješka redni broj 17. – AOP 120 – Donacije iznose ukupno 728.762,00 kn u odnosu na 2020. godinu kada su iznosile 585.000,00 kn sukladno provedenim javnim natječajima Zajednice sportskih udruga Grada Pazina prema Programu javnih potreba u sportu Grada Pazina za 2021. godinu.

Bilješka redni broj 18. – AOP 128 – Ostali rashodi iznose 80,00 kn u 2021. godini, dok su 2020. godini nije ih bilo, a odnose se na Penale, ležarine i drugo.

Bilješka redni broj 19. – AOP 148 – Ukupni rashodi iznose 1.357.586,00 kn u odnosu na 2020. godinu 1.099.069,00 kn što dovodi u 2021. godini do manjka prihoda od 11.935,00 kn odnosno obzirom na preneseni višak prihoda u iznosu od 362.923,00 kn iskazano AOP oznakom 151 do viška prihoda raspoloživog u sljedećem razdoblju od 350.988,00 kn iskazano AOP oznakom 154.

Grafikon 3. Ukupni rashodi 2020. i 2021. godine

Grafikon 4. Analitika rashoda 2020. i 2021. godine

Grafikon 5. Ukupni prihodi i rashodi 2020. i 2021. godine

**Bilješke uz financijski izvještaj – Bilanca za razdoblje od 01.01.2021. do 31.12.2021. godine**

Bilješka redni broj 20. – AOP 001 – Imovina iznosi 443.176,00 kn u odnosu na 2020. godinu 371.015,00 kn.

Bilješka redni broj 21. – AOP 002 – Nefinancijska imovina iznosi 272.282,00 kn u odnosu na 2020. godinu kada je iznosila 201.481,00 kn.

Bilješka redni broj 22. – AOP 018 – Proizvedena dugotrajna imovina u iznosu od 272.282,00 kn odnosi se na 153.767,00 kn građevinskih objekata iskazanih AOP oznakom 019 odnosno 022, potom 434.442,00 kn postrojenja i opreme i to 29.247,00 kn uredske opreme i namještaja, 4.054,00 kn komunikacijske opreme, 325.399,00 kn sportske opreme i 75.742,00 kn ostalih uređaja i strojeva. Nadalje proizvedena dugotrajna imovina sastoji se od 515.321,00 kn prijevoznih sredstava, dok ispravak vrijednosti proizvedene dugotrajne imovine iznosi 831.248,00 kn. Vrijednost sitnog inventara iznosi 20.697,00 kn.

Bilješka redni broj 23. – AOP 074 – Financijska imovina iznosi 170.894,00 kn u odnosu na 2020. godinu kada je iznosila 169.534,00 kn te se sastoji od Novca u banci u iznosu od 163.929,00 kn i potraživanja za predujmove u iznosu od 6.965,00 kn.

Bilješka redni broj 24. – AOP 145 – Obveze i vlastiti izvori iznose 443.176,00 kn u odnosu na 2020. godinu kada su iznosili 371.015,00 kn. Sastoje se od obveza pod AOP oznakom 146 u iznosu od 92.187,00 kn i vlastitih izvora pod AOP oznakom 195 u iznosu od 350.989,00 kn.

Bilješka redni broj 25. – AOP 146 – Obveze u 2021. godini u iznosu od 92.187,00 kn se sastoje od obveza za radnike u iznosu od 7.677,00 kn na AOP oznaci 148, obveza za materijalne rashode u iznosu od 84.510,00 kn na AOP oznaci 156. Obveze za radnike odnose se na obveze za neto plaće u iznosu od 5.705,00 kn, obveze za porez i prirez na dohodak iz plaća u iznosu od 437,00 kn i obveza za doprinose iz plaća u iznosu od 1.535,00 kn. Obveze za materijalne rashode odnose se na 552,00 kn za naknade troškova radnicima i 83.958,00 kn za obveze prema dobavljačima u zemlji.

Bilješka redni broj 26. – AOP 195 – Vlastiti izvori iznose 350.989,00 kn te se odnose na višak prihoda iskazan AOP oznakom 199.

**ZAJEDNICA SPORTSKIH UDRUGA GRADA PAZINA**

**Zakonski predstavnik Zoran Bravar, Predsjednik**